CELEX: 52004PC0295
Language: fi
Date: 2004-04-21
Title: Ehdotus neuvoston direktiivi Direktiivin 77/388/ETY mukauttamisesta Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisen johdosta

Avis juridique important

|

52004PC0295

EHDOTUS neuvoston direktiivi Direktiivin 77/388/ETY mukauttamisesta Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisen johdosta  /* KOM/2004/0295 lopull. */  

EHDOTUS NEUVOSTON DIREKTIIVI DIREKTIIVIN 77/388/ETY MUKAUTTAMISESTA TpEKIN, VIRON, KYPROKSEN, LATVIAN, LIETTUAN, UNKARIN, MALTAN, PUOLAN, SLOVENIAN JA SLOVAKIAN LIITTYMISEN JOHDOSTA(komission esittämä)PERUSTELUT1. Johdanto ja taustaaNeuvosto pani 11. ja 12. joulukuuta 1998 kokoontuneen Eurooppa-neuvoston suositukset, erityisesti nk. Wienin Eurooppa-strategian, täytäntöön antamalla 22. lokakuuta 1999 direktiivin 1999/85/EY [1], jolla muutetaan direktiiviä 77/388/ETY [2] (kuudes alv-direktiivi) sisällyttämällä siihen mahdollisuus soveltaa kokeiluluonteisesti alennettua arvonlisäverokantaa erityisen työvaltaisiin palveluihin. Direktiivin tarkoituksena on suoda halukkaille jäsenvaltioille mahdollisuus kokeilla sitä, miten asianomaisista palveluista kannettavan arvonlisäveron keventäminen vaikuttaa työpaikkojen syntymiseen ja harmaan talouden vähentymiseen.[1]  EYVL L 277, 28.10.1999, s. 34.[2]  EYVL L 145, 13.6.1977, s. 1, direktiivi sellaisena kuin se on viimeksi muutettuna 10. helmikuuta 2004 annetulla direktiivillä 2004/15/EY (EUVL L 52, 21.2.2004, s. 61).Jäsenvaltioiden, jotka halusivat osallistua kokeiluun, täytyi ilmoittaa asiasta komissiolle ennen 1. marraskuuta 1999 [3].[3]  Neuvosto teki 28. helmikuuta 2000 hakemuksia koskevan päätöksen 2000/185/EY (EYVL L 59, 4.3.2000, s. 10).Kuudennen alv-direktiivin 28 artiklan 6 kohdassa alennetun alv-kannan kokeiluluonteinen soveltaminen erityisen työvaltaisiin palveluihin sallittiin alunperin 31. joulukuuta 2002 asti. Määräaikaa on sittemmin siirretty 3. joulukuuta 2002 annetulla direktiivillä 2002/93/EY [4] 31. joulukuuta 2003 asti, jotta kokeilun tuloksia voitaisiin arvioida riittävällä tavalla.[4]  EYVL L 331, 7.12.2002, s. 27.Komissio on toimittanut Euroopan parlamentille ja neuvostolle alennettua alv-kantaa soveltaneiden jäsenvaltioiden laatimiin arviointikertomuksiin perustuvan kertomuksen [5], jossa kokeilusta esitetään kokonaisarvio. Alennetun alv-kannan kokeiluluonteisesta soveltamisesta erityisen työvaltaisiin palveluihin saaduista kokemuksista komission 2. kesäkuuta 2003 antamassa arviointikertomuksessa päätellään, ettei ole mahdollista osoittaa selvästi, että alv-kannan alentamisella olisi työpaikkoja lisäävä ja harmaata taloutta vähentävä vaikutus. Verrattuna sellaisiin toimenpiteisiin, joilla työvoimakustannuksia pyritään alentamaan suoraan, alv-kannan alentamisen talousarviokustannukset kutakin syntynyttä työpaikkaa kohti laskettuna ovat aina korkeammat. Ei ole kuitenkaan osoitettu, että kyseiset toimenpiteet haittaisivat sisämarkkinoiden moitteetonta toimintaa.[5]  KOM(2003) 309 lopullinen, 2.6.2003.Komissio antoi 23. heinäkuuta 2003 ehdotuksen direktiiviksi [6], jolla alennettuja alv-kantoja tarkistetaan kokonaisvaltaisesti niiden yksinkertaistamiseksi ja järkeistämiseksi. Ehdotuksessa on otettu huomioon edellä mainitun arviointikertomuksen päätelmät, ja se on osa komission tiedonannossa [7] määriteltyä strategiaa sisämarkkinoiden arvonlisäverojärjestelmän toiminnan parantamiseksi.[6]  KOM(2003) 397 lopullinen, 23.7.2003.[7]  KOM(2000) 348 lopullinen, 7.6.2000, ja KOM(2003) 614 lopullinen, 20.10.2003.Koska neuvosto ei ole vielä päässyt yksimieliseen päätökseen ehdotetun direktiivin antamisesta, se on päättänyt muuttaa direktiivin 77/388/ETY 28 artiklan 6 kohdan ensimmäistä alakohtaa ja päätöksen 2000/185/EY 1 artiklan ensimmäistä alakohtaa pidentääkseen luvan voimassaoloaikaa kahdella vuodella 31. joulukuuta 2005 asti [8]. Näin toimimalla neuvosto estää oikeusvarmuuden heikkenemisen 1. tammikuuta 2004 alkaen ja saa tarvittavan ajan päätöksen tekemiseksi alennettuja alv-kantoja koskevasta kokonaisvaltaisesta ehdotuksesta. Pidennyksen johdosta yhdeksän jäsenvaltiota, joilla on lupa soveltaa alennettua alv-kantaa erityisen työvaltaisiin palveluihin, voivat jatkaa käytäntöä samoin edellytyksin kaksi vuotta pidempään ilman, että kokeilun soveltamisalaa muutettaisiin tai laajennettaisiin.[8]  Direktiivi 2004/15/EY, annettu 10. helmikuuta 2004 (EUVL L 52, 21.2.2004, s. 61).2. liittymässä olevien maiden kuuleminenLaajentumisen edellä eräiden, yhteisön uudeksi säännöstöksi mahdollisesti muodostuvien neuvoston päätösten tekemisen yhteydessä aloitettiin kymmenelle liittymässä olevalle maalle suunnattu tiedotus- ja kuulemismenettely.Erityisen työvaltaisten palvelujen alennettuja verokantoja koskevan kokeilun jatkamista hyväksyttäessä eräät liittymässä olevat maat ilmaisivat huolestuneisuutensa siitä, ettei niillä ollut mahdollisuutta hakea lupaa soveltaa kokeilun piiriin kuuluviin palveluihin alennettuja verokantoja samoin ehdoin kuin nykyiset jäsenvaltiot. Koska kokeilun oli määrä loppua 31. joulukuuta 2003, kuudennen alv-direktiivin liitteen K olisi pitänyt poistua lopullisesti ennen 1. toukokuuta 2004, jolloin uudet jäsenvaltiot liittyvät yhteisöön.Kymmenen liittymässä olevan maan liittymisehtoja ja niiden sopimusten mukautuksia, joihin Euroopan unionin perustuu, koskevan asiakirjan [9] 57 artiklassa määrätään seuraavaa:[9]  EUVL L 236, 23.9.2003."1. Jos toimielinten ennen liittymistä antamia säädöksiä on mukautettava liittymisen johdosta ja jos tarvittavista mukautuksista ei ole määrätty tässä asiakirjassa tai sen liitteissä, kyseiset mukautukset tehdään 2 kohdassa määrättyä menettelyä noudattaen. Kyseiset mukautukset tulevat voimaan liittymisestä alkaen.2. Tätä varten tarvittavat tekstit laatii joko neuvosto määräenemmistöllä komission ehdotuksesta tai komissio, riippuen siitä, kumpi näistä kahdesta on antanut alkuperäiset säädökset."Koska liitteen K voimassaoloa on nyt jatkettu 31. joulukuuta 2005 asti, Tsekki ja Puola ovat ilmoittaneet haluavansa soveltaa alennettuja verokantoja tiettyihin erityisen työvaltaisiin palveluihin.3. Komission analyysiNeuvoston direktiivi 2004/15/EY annettiin 10. helmikuuta 2004 [10]. Se tuli voimaan sen antopäivänä, ja sitä sovelletaan 1. tammikuuta 2004 alkaen.[10]  EUVL L 52, 21.2.2004.Liittymistä edeltävissä neuvotteluissa mahdollisuutta soveltaa alennettuja verokantoja erityisen työvaltaisiin palveluihin ei pidetty tähdellisenä, koska kokeilun oli määrä loppua 31. joulukuuta 2003 eli ennen EU:n laajentumista. Näin ollen liittymässä olevien maiden osalta ei varauduttu minkäänlaisiin erityistoimiin.Kokeilun pidentäminen on toimenpide, joka edellyttää tilanteen uudelleentarkastelua. Kyseessä on uusi yhteisön säännöstö, jota ei voitu ottaa aiemmin huomioon.Komissio katsoo, että sama mahdollisuus pitäisi tarjota uusille jäsenvaltioille. Muussa tapauksessa niiden pitäisi siirtyä alennetusta kannasta normaalikantaan sellaisten erityisen työvaltaisten palvelujen verotuksessa, joihin tällä hetkellä sovelletaan alennettua verokantaa ilman, että sama velvoite koskisi nykyisiä jäsenvaltioita, jotka hyötyvät alennetun verokannan soveltamisen jatkamisesta 31. joulukuuta 2005 asti 10. helmikuuta 2004 annetun direktiivin mukaisesti.Tästä seuraa, että liittymässä olevat maat voivat halutessaan päättää nykyisten jäsenvaltioiden tapaan soveltaa alennettua verokantaa tiettyihin liitteessä K lueteltuihin erityisen työvaltaisiin palveluihin. Kaikilla nykyisillä jäsenvaltioilla on ollut mahdollisuus osallistua tähän kokeiluun edellyttäen, että ne ovat esittäneet pyynnön ennen 1. marraskuuta 1999.Tästä syystä komissio esittää liittymissopimuksen 57 artiklan perusteella direktiiviehdotuksen direktiivin 77/388/ETY muuttamiseksi niin, että hakemuksen tehneille liittymässä oleville maille annetaan lupa soveltaa alennettua verokantaa tiettyihin liitteessä K lueteltuihin palveluihin edellyttäen, että ne kokeilua käynnistäessään noudattavat 22. lokakuuta 1999 annetussa direktiivissä 1999/85/EY vahvistettuja rajoituksia ja ehtoja.Artiklojen selitykset1 artiklaArtiklan tarkoituksena on lisätä 28 artiklaan uusi 7 kohta, jossa vahvistetaan menettely, jolla neuvosto yksimielisesti antaa uusille sitä haluaville jäsenvaltioille luvan soveltaa alennettua verokantaa tiettyihin erityisen työvaltaisiin paikallispalveluihin.2-4 artiklaNäissä artikloissa säädetään direktiivin voimaantulosta.Ehdotus NEUVOSTON DIREKTIIVI direktiivin 77/388/ETY mukauttamisesta Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisen johdostaEUROOPAN UNIONIN NEUVOSTO, jokaottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen ja erityisesti sen 2 artiklan 3 kohdan,ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 57 artiklan 1 kohdan,ottaa huomioon komission ehdotuksen [11],[11]  EUVL C...sekä katsoo seuraavaa:(1) Jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun neuvoston direktiivin 77/388/ETY [12], sellaisena kuin se on muutettuna direktiivillä 2004/15/EY, 28 artiklan 6 kohdan mukaisesti direktiivin 77/388/ETY 12 artiklan 3 kohdan a alakohdan kolmannessa alakohdassa tarkoitettuja alennettuja arvonlisäverokantoja voidaan soveltaa myös direktiivin liitteessä K lueteltuihin erityisen työvaltaisiin palveluihin enintään kuuden vuoden ajan 1 päivästä tammikuuta 2000 31 päivään joulukuuta 2005.[12]  EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 2004/15/EY (EUVL L 52, 21.2.2004, s. 61).(2) Luvan antamisesta jäsenvaltioille soveltaa alennettua arvonlisäverokantaa tiettyihin erityisen työvaltaisiin palveluihin direktiivin 77/388/ETY 28 artiklan 6 kohdassa säädetyn menettelyn mukaisesti 28 päivänä helmikuuta 2000 tehdyllä neuvoston päätöksellä 2000/185/EY [13], sellaisena kuin se on muutettuna päätöksellä 2004/161/EY [14], tietyille jäsenvaltioille sallitaan alennetun arvonlisäverokannan soveltaminen tiettyihin erityisen työvaltaisiin palveluihin 31 päivään joulukuuta 2005.[13]  EYVL L 59, 4.3.2000, s. 10.[14]  EUVL L 52, 21.2.2004, s. 62.(3) Uusille, sitä haluaville jäsenvaltioille on aiheellista sallia alennetun verokannan soveltaminen tiettyihin työvaltaisiin palveluihin edellyttäen, että ne noudattavat direktiivissä 77/388/ETY vahvistettuja rajoituksia ja ehtoja.(4) Direktiiviin 77/388/ETY tarvittava mukautus on hyväksyttävä ennen liittymistä, jotta se olisi voimassa liittymisestä alkaen.(5) Tästä syystä direktiiviä 77/388/ETY on syytä muuttaa,ON ANTANUT TÄMÄN DIREKTIIVIN:1 artiklaLisätään direktiivin 77/388/ETY 28 artiklaan seuraava 7 kohta:"7. Jos Tsekki, Viro, Kypros, Latvia, Liettua, Unkari, Malta, Puola, Slovenia tai Slovakia haluaa ottaa 1 päivästä toukokuuta 2004 käyttöön 6 kohdassa tarkoitetun toimenpiteen, sen on ilmoitettava asiasta komissiolle ennen 1 päivää toukokuuta 2004 ja toimitettava sille ennen kyseistä päivämäärää kaikki asian edellyttämät, erityisesti 6 kohdan neljännessä alakohdassa yksilöidyt tiedot.".2 artiklaAsianomaisten jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan [viimeistään] 1 päivänä toukokuuta 2004. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.3 artiklaTämä direktiivi tulee voimaan Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen voimaantulopäivänä ja edellyttäen, että liittymissopimus tulee voimaan.4 artiklaTämä direktiivi on osoitettu kaikille jäsenvaltioille.Tehty BrysselissäNeuvoston puolestaPuheenjohtaja